**O s n o v n a š o l a S i m o n a K o s a P o d b r d o - o s . p o d b r d o @ g u e s t . a r n e s . s i - h t t p s : / / o s - p o d b r d o . s i**

Osnovna šola Simona Kosa Podbrdo

Podbrdo 32

5243 Podbrdo

**PONUDBA OBVEZNIH IZBIRNIH PREDMETOV** 7. – 9. RAZRED

ŠOLSKO LETO 2025/2026

**O s n o v n a š o l a S i m o n a K o s a P o d b r d o - o s . p o d b r d o @ g u e s t . a r n e s . s i - h t t p s : / / o s - p o d b r d o . s i**

Spoštovani starši, učenke in učenci!

Pred vami je ponudba izbirnih predmetov za šolsko leto 2025/2026. V skladu z Zakonom o osnovni šoli osnovna šola izvaja za učence 7., 8. in 9. razreda **pouk izbirnih predmetov**.

Izbirni predmeti pomenijo način prilagajanja šole individualnim razlikam in interesom učencev. Omogočajo poglabljanje in širitev znanja. Učenci lahko tako del predmetnika v zadnjem triletju prilagodijo svojim željam in interesom.

V publikaciji vam predstavljamo ponudbo izbirnih predmetov, ki jih za šolsko leto 2025/2026 ponujamo na naši šoli. Od ponujenih izbirnih predmetov bo šola izvajala le tiste, za katere se bo odločilo zadostno število učencev. Tako bomo pri nekaterih učencih upoštevali njihovo prvo izbiro, pri drugih pa šele njihovo tretjo izbiro.

Obisk pouka izbirnih predmetov je **obvezen**. Običajno pouk izbirnega predmeta poteka eno uro na teden, izjema je pouk drugega tujega jezika, ki poteka dve uri tedensko. Nekatere vsebine izbirnega predmeta lahko potekajo tudi strnjeno zunaj rednega urnika.

Izbirni predmeti so **ocenjeni** s številčnimi ocenami od nezadostne (1) do odlične (5). Enakovredno kot drugi predmeti so vključeni v redovalnico in učenčevo spričevalo.

Učenec, ki obiskuje glasbeno šolo z javno veljavnim programom, je na pisni predlog svojih staršev lahko oproščen pouka izbirnih predmetov.

Izbirni predmeti so iz družbeno-humanističnega in naravoslovno-tehničnega sklopa. Učenec lahko izbere oba predmeta iz istega sklopa. Pred izbiro izbirnega predmeta je potreben temeljit premislek, da učenec res izbere predmet, pri katerem bo glede na svoje sposobnosti in interese čim uspešnejši.

**Učenec izbere 2 uri pouka izbirnih predmetov tedensko. Izjemoma lahko izbere tudi 3 ure tedensko, če s tem soglašajo njegovi starši.**

**Polonca Kenda, ravnateljica**

**O s n o v n a š o l a S i m o n a K o s a P o d b r d o - o s . p o d b r d o @ g u e s t . a r n e s . s i - h t t p s : / / o s - p o d b r d o . s i**

**PONUDBA OBVEZNIH IZBRINIH PREDMETOV:**

|  |  |  |  |  |
| --- | --- | --- | --- | --- |
| **IZBIRNI PREDMETI** | **7. r** | **8. r** | **9. r** | **opombe** |
| NEMŠČINA | x | x | x | triletni predmet |
| RETORIKA |  |  | x | enoletni predmet |
| VERSTVA IN ETIKA | x | x | x | triletni predmet |
| IZBRANI ŠPORT - NOGOMET | x | x | x | enoletni predmet |
| IZBIRNI PREDMET ŠAH 1 | x | x | x | enoletni predmet |
| LIKOVNO SNOVANJE 1 | x | x | x | enoletni predmet |
| LIKOVNO SNOVANJE 2 |  | x | x | enoletni predmet |
| LIKOVNO SNOVANJE 3 |  |  | x | enoletni predmet |
| FILMSKA VZGOJA | x | x | x | enoletni predmet |
| TURISTIČNA VZGOJA | x | x | x | enoletni predmet |
| GLASBA: ANSAMBELSKA IGRA | x | x | x | enoletni predmet |

**O s n o v n a š o l a S i m o n a K o s a P o d b r d o - o s . p o d b r d o @ g u e s t . a r n e s . s i - h t t p s : / / o s - p o d b r d o . s i**

**NEMŠČINA (triletni predmet)**

**Predmet lahko izbirajo:** učenci in učenke 7., 8. in 9. razreda

**Izvedba:** 2 uri tedensko

**Izvaja: Kristina Škibin**

Znanje tujih jezikov je v današnjem svetu gospodarskega, kulturnega in političnega povezovanja izjemno pomembno. Nemščino govori kot materni jezik kar četrtina prebivalcev Evropske unije, govorijo pa jo tudi v drugih delih sveta. Je drugi najpomembnejši jezik v mednarodni znanstveni skupnosti. Znanje, ki ga učenci razvijajo pri pouku tujega jezika, je zanje neposredno uporabno npr. pri komunikaciji s tujimi prijatelji, branju tuje literature ali gledanju nemške televizije. Pomembno je tudi za njihovo nadaljnje poklicno in osebno življenje, saj znanje nemškega jezika bistveno izboljša zaposlitvene možnosti v številnih vodilnih nemških podjetjih, ki imajo sedeže pri nas. Učenje tujih jezikov poleg tega spodbuja mišljenje in razvija intelektualne sposobnosti.

Pri izbirnem predmetu nemščina bodo učenci spoznali osnove nemškega jezika in osvojili znanje o nemških deželah, njihovih prebivalcih in kulturi.

**Cilji predmeta:**

∙ vzgajanje za strpnost, spoštovanje drugačnosti in sodelovanje z drugimi, spoštovanje otrokovih in človekovih pravic ter razvijanje za sposobnost življenja v demokratični družbi;

∙ utrjevanje lastne kulturne in narodnostne identitete;

∙ vzbujanje zanimanja za drugo in drugačno;

∙ razvijanje sposobnosti za medkulturno in medjezikovno komunikacijo s pomočjo nemščine;

∙ razvijanje slušnega in bralnega razumevanja ter govornega in pisnega sporočanja, predvsem v vsakdanjih situacijah.

**Ocenjevanje predmeta**

V učnem načrtu so opredeljeni standardi znanja in na podlagi teh bodo oblikovani kriteriji za ocenjevanje. Ocenjeni bodo lahko tudi učenčevi izdelki, kot so plakati, projekti ipd.

**Posebnosti predmeta**

Izbirni predmet nemščina je triletni predmet, ki se izvaja dve uri tedensko. Z učenjem nemščine učenec lahko začne tudi v 8. ali 9. razredu. Učenci, ki uspešno zaključijo triletno učenje nemščine v osnovni šoli, lahko v gimnazijah nadaljujejo z učenjem nemščine kot nadaljevalnim drugim tujim jezikom.

**O s n o v n a š o l a S i m o n a K o s a P o d b r d o - o s . p o d b r d o @ g u e s t . a r n e s . s i - h t t p s : / / o s - p o d b r d o . s i**

**RETORIKA (enoletni predmet)**

**Predmet lahko izbirajo:** učenci in učenke 9. razreda

**Izvedba:** 1 ura tedensko

**Izvaja**: **Petra Guna**

****

Že stari Grki so verjeli, da se dober govornik ne rodi, ampak naredi. In to bomo počeli pri izbirnem predmetu retorika – učili se bomo govorništva, učili se bomo postati govorniki.

Retorika je veščina, s katero skuša uspešen govorec občinstvo prepričati o neki stvari ali ga za kako stvar navdušiti – je umetnost prepričevanja in utemeljevanja. Učili se bomo javnega nastopanja, učinkovitega prepričevanja, nebesedne komunikacije. Pripravljali bomo debate o različnih temah in se vživljali v različne vloge.

Izbirni predmet retorika se izvaja za učence 9. razreda v obsegu **32 ur letno**.

**O s n o v n a š o l a S i m o n a K o s a P o d b r d o - o s . p o d b r d o @ g u e s t . a r n e s . s i - h t t p s : / / o s - p o d b r d o . s i**

**VERSTVA IN ETIKA (triletni predmet, lahko tudi krajši)**

**Predmet lahko izbirajo:** učenci in učenke 7., 8. in 9. razreda

**Izvedba:** 1 ura tedensko

**Izvaja: Kristina Škibin**

*Te zanima…*

*… v kateri deželi je krava sveta žival?*

*… katera vera ima preko 1500 bogov?*

*… ali je Jezus res živel?*

*… kaj predstavlja Koran?*

*… kdo je bil Konfucij?*

*… kakšne so razlike med različnimi vejami krščanske religije?*

Odgovore na ta vprašanja in še več bomo iskali pri izbirnem predmetu verstva in etika I. Predmet **verstva in etika I** je namenjen tako učencem, ki imajo doma religiozno vzgojo in obiskujejo verouk, kot tistim brez domače religiozne opredelitve.

Pri spoznavanju svetovnih religij se bomo posvetili naslednjim 

vsebinam:

∙ svetovna verstva;

∙ krščanstvo;

∙ budizem;

∙ islam;

∙ vzori in vzorniki;

∙ enkratnost in različnost posameznika;

∙ dodatne izbirne teme: judovstvo, azijska verstva,

tradicionalne religije …

**Posebnost predmeta**

Gre za triletni predmet, ki se poučuje v 7., 8. in 9. razredu. Učenec ima možnost izbrati ta predmet tudi le za eno leto ali dve, saj so vsebine razdeljene v tri zaokrožene celote.

**O s n o v n a š o l a S i m o n a K o s a P o d b r d o - o s . p o d b r d o @ g u e s t . a r n e s . s i - h t t p s : / / o s - p o d b r d o . s i**

**IZBRANI ŠPORT-NOGOMET (enoletni predmet)**

**Predmet lahko izbirajo:** učenci in učenke od 7. do 9. razreda

**Izvedba:** 1 ura tedensko

**Izvaja: Igor Kragelj**

Namen premeta izbrani šport je poglabljanje vsebin določenega športa. Namenjen je vsem učencem in učenkam, ki bi radi nadgradili svoje znanje v igri nogometa. Izpopolnjevali in učili se bomo osnovnih in zahtevnejših tehničnih in taktičnih elementov, spoznavali različna igralna mesta ter pravila in sodniške znake.

Cilji predmeta:

* telesni razvoj, razvoj gibalnih in funkcionalnih sposobnosti
* izpopolnjevanje tehničnih in taktičnih znanj nogometne igre
* seznanjanje s teoretičnimi vsebinami
* prijetno doživljanje športa, oblikovanje in razvoj stališč, navad ter načinov ravnanja

Ocenjevanje predmeta

V učnem načrtu so opredeljeni temeljni standardi znanja in na podlagi njih bodo oblikovani kriteriji za ocenjevanje tehničnih in taktičnih elementov. Učenci in učenke bodo eno oceno prejeli iz priprave ogrevanja, ki bo vključevalo tehnične in taktične elemente nogometne igre.



**O s n o v n a š o l a S i m o n a K o s a P o d b r d o - o s . p o d b r d o @ g u e s t . a r n e s . s i - h t t p s : / / o s - p o d b r d o . s i**

**IZBIRNI PREDMET ŠAH-1 (enoletni predmet)**

**Predmet lahko izbirajo:** učenci in učenke 7., 8. in 9. razreda

**Izvedba:** 1 ura tedensko

**Izvaja: Kristina Škibin**

Šah je analitično-sintetična strateška miselna igra in posebno področje kulture, dediščina človeške civilizacije z bogato tradicijo. Tekmovalna oblika šahovske igre je tudi pomembna predstavnica miselnih športov. Kot izbirni predmet v osnovni šoli je šah samosvoje, čeprav interdisciplinarno področje, ki povezuje znanja iz naravoslovnih in humanističnih predmetov. Pogojno ga lahko uvrstimo v naravoslovno skupino.

Namen predmeta je načrtno, bolj ciljno kot snovno naravnano šahovsko izobraževanje in prek njega optimalno izkoriščanje vzgojno-oblikovalnih odlik šahovske igre. Enoletni program ŠAH-1 šahovsko opismenjuje. Dokončani trije enoletni programi v povezavi s praktičnimi tekmovalnimi izkušnjami v okviru šahovske interesne dejavnosti ali izven nje dajejo osnovno šahovsko izobrazbo.

Izbirni predmet izvrstno dopolnjujejo šahovska tekmovanja – v okviru šolske interesne dejavnosti ali izven nje –, na katerih učenci v praksi preizkušajo in dopolnjujejo pridobljena znanja.

Izbirni predmet se v okviru rednih osnovnošolskih predmetov povezuje predvsem z matematiko, s športno in likovno ter državljansko vzgojo in etiko ter z zgodovino. Povezan je tudi z računalništvom in še z nekaterimi drugimi področji znanosti in kulture.

**Cilji predmeta**

Spoznavanje, razumevanje, uporabljanje in

vrednotenje:

- temeljnih vsebin šahovske igre in osnov šahovske teorije;

- šahovskega jezika in osnovnih znanj, veščin, postopkov ter navad šahovskega igranja;

- osnov in vrednot kraljevske igre ter klasične šahovske kulture, njene etike, vključno z etiko tekmovalnih sistemov.

**O s n o v n a š o l a S i m o n a K o s a P o d b r d o - o s . p o d b r d o @ g u e s t . a r n e s . s i - h t t p s : / / o s - p o d b r d o . s i**

**LIKOVNO SNOVANJE 1., 2. in 3. (3 enoletni predmeti vezani na razred (7., 8. ali 9. razred)**

**Predmet lahko izbirajo:** LS1: učenci 7., 8. in 9. razreda, LS2: učenci 8. in 9. razreda ter LS3: učenci 9. Razreda

**Izvedba:** 1 ura tedensko (ali strnjeno nekaj sklopov na dogovorjene dni. Za vse razrede je predviden obisk likovne razstave in galerije ali srečanje z likovnim umetnikom).

**Izvaja: Mirko Kavčič**

Dejavnost predmeta je poglobljeno likovno snovanje, razvijanje občutljivosti ter odkrivanje likovnih elementov v svetu okrog nas. Učenci lahko pri predmetu aktivno zadovoljijo svojo potrebo na likovnem področju.

**Novost je, da se učenci lahko posvetijo določeni temi ali načinu likovnega izražanja, ki jim najbolj leži. To lahko delajo tudi kot ekipa ali skupina in naredijo izdelek ali izdelke, ki so nekaj posebnega in običajno vsem v ponos.**

- **Cilji predmeta** 

- Seznanjanje z razlikami in povezavami med

vizualnim in likovnim svetom,

- razvijanje likovnega mišljenja, likovnega spomina in

domišljije,

- spoznavanje vloge in pomena vizualnih komunikacij

v ožjem in širšem okolju,

- razvijanje interesa za različne likovne dejavnosti,

- bogatenje in ohranjanje zmožnost za likovno

izražanje,

- poglabljanje znanj likovne teorije in ostrenje čuta za

likovne vrednote,

- razvijanje likovno izraznih zmožnosti in

ustvarjalnosti,

- ob ozaveščanju čustev razvijanje čuta za lepo.

**Ocenjevanje predmeta**

V učnem načrtu so opredeljeni temeljni standardi znanja in na podlagi njih bodo oblikovani kriteriji za ocenjevanje. Učenec bo ocenjen na podlagi likovnih izdelkov nastalih pri izbirnem predmetu.

Vsebine po sklopih:

**Likovno snovanje I** – **7. razred**

- Spoznavanje pisave kot risarskega elementa, komponiranje različnih besedil (voščilnica, embalažna oprema, strip, grafit …)

- oblikovanje modnih dodatkov po lastni zamisli, izdelava skladne modne kompozicije;

- oblikovanje kipa z vlivanjem v kalup;

- oblikovanje reliefne plastike v glini;

- komponiranje barvnih ploskev v slikarstvu (spoznavanje slikarskih zakonitosti in skrivnosti).

**Likovno snovanje II – 8. razred**

- Glasba kot likovni motiv

- likovni prostor, risanje nefiguralnih oblik v uravnoteženih kompozicijah z uporabo elementov: oblike, velikosti, teksture in svetlosti (risanje v računalniških programih);

- uporabna industrijska grafika (plakat kot vizualno sporočilo, umetniška grafika v tehniki visokega tiska);

- prostorska risba s pomočjo digitalne tehnike;

- pisana in tiskana pisava v uporabni umetnosti;

- od pojma do znaka, osnove grafičnega oblikovanja.

**Likovno snovanje III** - **9. razred**

- Poglobljeno spoznavanje perspektivnih pravil, popačene perspektive, zlati rez; - kip in ambient, izdelava koncepta in makete instalacije, stopnjevana zahtevnost kiparstva;

- vizualna sporočila in estetika, sporočila v sodobni likovno izrazni tehniki; - elektronski vizualni mediji: fotografija, film, informacijsko komunikacijske tehnologije;

- prostorsko načrtovanje, spremembe v arhitekturi in urbanizmu.



**Posebnosti predmeta**

Učenci imajo pri predmetu možnost spoznavati posamezne likovne tehnike in področja, s katerimi se pri rednem pouku ne srečujejo. Najzanimivejše so modernejše oblike likovnega ustvarjanja in uporaba likovnosti v medijih.

**O s n o v n a š o l a S i m o n a K o s a P o d b r d o - o s . p o d b r d o @ g u e s t . a r n e s . s i - h t t p s : / / o s - p o d b r d o . s i**

**FILMSKA VZGOJA 3 moduli po 35 ur letno za (7., 8. ali 9. razred**)

**Predmet lahko izbirajo:** učenci 7., 8. in 9. razreda.

**Izvedba:** 1 ura tedensko oziroma v strnjenih oblikah dela (ali strnjeno nekaj sklopov na dogovorjene dni. Predviden je vsaj en obisk filmske predstave v kinodvorani s pogovorom z ustvarjalci ali poznavalci filma. Tolminsko Kinogledališče je član Art kino mreže Slovenije in nudi veliko tovrstnih dejavnosti in možnosti. V določenih primerih pa je ponujena tudi možnost spletnih ogledov novih filmov.

**Izvaja:** Mirko Kavčič

Dejavnost predmeta je doživeto 

seznanjanje s filmom in kinom.

Spoznavanje osnov in posebnosti

filmskega izražanja. Pogovori in

izražanje mnenj o filmih. Ter

spoznavanje filmskih prvin in

preizkušanje lastne filmske

ustvarjalnosti. Preizkušanje svojih

vrlin na mestu snemalca, režiserja,

montažerja, filmskega igralca,

tonskega mojstra …

- **Cilji predmeta**

- Učenci spoznavajo, kaj sta film in avdiovizualna dejavnost;

- razumejo film kot ustvarjalni proces, umetniško predstavljanje (filmska projekcija); - vzpostavljajo neposredni stik s filmom, filmskimi ustvarjalci in izvajalci na področju kulture in filma;

- krepijo doživetje filma in oblikujejo ter artikulirajo svoja merila za vrednotenje filma; - spoznavajo filmske žanre;

- spoznavajo najpomembnejša razvojna obdobja v filmski zgodovini;

- razvijajo veščine interpretacije filma in se učijo vizualno izražati svoja spoznanja; - razvijajo lastno ustvarjalnost na področju filma;

- spoznavajo tehnične značilnosti filma in kina ter razvijajo sposobnost izbire različnih virov in platform;

- krepijo občutek za odgovorno timsko delo, medsebojno komunikacijo in delitev dela v procesu nastajanja filma (kamera, luč, tonski mojster, režiser, igralec, montažer itd.).

**Ocenjevanje predmeta**

V učnem načrtu so opredeljeni temeljni standardi znanja in na podlagi njih bodo oblikovani kriteriji za ocenjevanje. Učenec bo ocenjen na podlagi poznavanja in

vrednotenja filmskih prvin ter prikaza lastne kreativnosti pri skupinski izvedbi filmske naloge.

**Prvi modul**

**Filmska vzgoja, 3.1 Kaj je film**

- Temeljne vrste (igrani, dokumentarni, animirani in eksperimentalni) in osnovne oblike (kratkometražni, srednjemetražni, dolgometražni) filma;

- prvine filmskih žanrov; pravila in določila žanrov, najvidnejša dela;

- filmska pripoved, avdiovizualna sredstva; filmska tehnologija;

- proces nastajanja filma, poudarek na animiranem filmu;

- osnovni izrazni elementi filma (igra, scenografija, kostumografija, maska, osvetljava, glasba);

- filmski nosilci, filmska distribucija;

- animirani filmi, pristopi, tehnike;

- pogovor z animatorji/ustvarjalci animacij;

- tehnike filmske animacije, zvok v animirani ustvarjalnosti.



- **Filmska dejavnost**

-

- Spoznavanje z animiranim filmom. Snemanje in izvedba kratkega animiranega filma po lastni izbiri. Projekcija in predstavitev animacije.

-

- **Posebnosti predmeta**

Učenci imajo pri predmetu možnost spoznavati posamezne filmske prvine in posebnosti. Najboljša izkušnja je spoznavanje s pravimi filmskimi ustvarjalci.

**O s n o v n a š o l a S i m o n a K o s a P o d b r d o - o s . p o d b r d o @ g u e s t . a r n e s . s i - h t t p s : / / o s - p o d b r d o . s i**

**TURISTIČNA VZGOJA - (enoletni izbirni predmet)**

Predmet lahko izbirajo učenci in učenke od 7., 8. in 9. razreda  
Izvajanje predmeta:​ 1 uro na teden    
Izvaja: Bine Kurinčič

Cilji predmeta:

temeljni namen predmeta je vzgoja učencev k pozitivnemu odnosu do turizma kot gospodarske panoge

in turistov kot potencialni vir dohodka v različnih dejavnostih in poklicih.  
S pomočjo predmeta si bodo lahko učenci oblikovali izhodišča za dosego želenega poklica ali  
pa bodo nova znanja uporabili za ljubiteljsko dejavnost.   
Turizem ni enovita dejavnost, ampak družbeno gibanje, zato so v jedru predmeta združeni geografski,  
etnološki, zgodovinski in ekonomski vidiki.  
Vsebina in cilji predmeta:  
- turizem in njegov razvoj - osnovni namen,  
- domači kraj kot turističen kraj - kaj so nujna izhodišča,  
- osnove za razvoj turizma v domačem kraju (učenci bodo raziskali domačo naravno, kulturno in kulinarično dediščino),  
- učenci se bodo preizkusili v vlogi turističnega vodnika,  
- učenci se bodo povezali s profesionalnimi izvajalci turizma,  
Približno polovico ur bomo izvedli na terenu, tudi po sklopih (več ur skupaj).

Ocenjevanje predmeta:

V učnem načrtu so opredeljeni temeljni standardi znanja in na podlagi njih bodo oblikovani kriteriji za ocenjevanje predmetnih elementov. Učenci in učenke bodo eno oceno prejeli iz zaključne naloge.

**O s n o v n a š o l a S i m o n a K o s a P o d b r d o - o s . p o d b r d o @ g u e s t . a r n e s . s i - h t t p s : / / o s - p o d b r d o . s i**

​​**GLASBA: ANSAMBELSKA IGRA   - (enoletni izbirni predmet)**

Predmet lahko izbirajo učenci in učenke od 7., 8. in 9. razreda

Izvajanje predmeta:​ 1 uro na teden    
Izvaja: Bine Kurinčič  
  
Cilji predmeta:

Ansambelska igra je izbirni predmet, ki nadgrajuje predmet glasbene umetnosti.  
Učenci bodo pri predmetu muzicirali na klasičnih ansambelskih instrumentih,  
posameznih klasičnih, ljudskih in lastnih glasbilih. Izvajali bodo ljudske in umetne  
skladbe domačih in tujih avtorjev, ustvarjali improvizacije na različne teme,  
oblikovali ritmične in melodične spremljave k vokalnim in instrumentalnim skladbam in še kaj.  
Predmet je zasnovan tako, da lahko uspešno sodelujejo učenci z različnimi glasbenimi  
pred-znanji in sposobnostmi. Z učenci bomo oblikovali  šolski bend/ansambel.

Ocenjevanje predmeta:

V učnem načrtu so opredeljeni temeljni standardi znanja in na podlagi njih bodo oblikovani kriteriji za ocenjevanje predmetnih elementov. Učenci in učenke bodo eno oceno prejeli iz angažiranja pri predmetu, sodelovanju pri pripravi muzikalnega repertoarja ter zaključnega nastopa.